alexandrainst/scandi-wiki huggingface dataset:
Karlsaue

Karlsaue er en park i byen Kassel i den tyske delstaten Hessen. Parken er 1,5 km² stor og opprinnelig en barokkhage. Den tilhører fra 2009 European Garden Heritage Network.

Parken befinner seg i Fulda-vassdraget mellom munningen av Kleine Fulda og Drusel ved det tidligere byslottet og i sør markene ved Auestadion i sør. Den er lokaliseringen for utstillinger under kunstutstillingen documenta. Parkanlegget ble omformet som en landskapspark i 1785 og består av en blanding av synbare franske barokkelementer og arrangerte «naturområder».

Historie 
Opprinnelig var området for dagens Karlsaue våtmarker på begge sider av elven Fulda. Det vestlige elveløpet het Kleine Fulda. I forbindelse med anleggelsen av parken ble denne sidearmen delvis stengt og erstattet med kanalen Küchengraben. Den nordlige del av elvearmen har som før kanaliseringen et sammenløp med elven Drusel og heter også der Lille Fulda. Fra 1568 anla Wilhelm IV av Hessen-Kassel (1532–1592) en renessansepark hvor Orangeriet ligger idag. Landgreve Moritz av Hessen-Kassel (1572–1632) utvidet parken og kalte den Moritzaue.

Dagens Karlsaue er preget av planene for en barokkpark til landgreve Karl I av Hessen-Kassel. Parken er også i dag oppkalt etter ham. Den opprinnelig strengt geometrisk-barokke plan som ble påbegynt 1680, men fraveket mot slutten av 1700-tallet. Deretter fikk parken et endret preg i retning av engelsk landskapspark, i samsvar med datidens mote. Ennå kan det opprinnelige barokkpreget gjenkjennes.

Orangeriet ble oppført mellom 1703 og 1710. Den lille øya Siebenbergen («De sju fjell») ble bygget på begynnelsen av 1700-tallet helt sør i parken, og beplantet med sjeldne vekster.

Under den andre verdenskrigen ble Karlsaue, herunder orangeriet, sterkt skadet. I 1955 ble Bundesgartenschau arrangert i området, noe som innebar en betydelig rehabilitering. Fra samme år er utstillingen documenta arrangert i området, først med fire og deretter fem års mellomrom.

Bilder

Eksterne lenker 
 Kassellexikon.de om Siebenbergen (tysk)
 Borgere for Karlsaue som Verdensarv

Kassel
Documenta
Parker i Tyskland
Alto Selva Alegre (distrikt)

Alto Selva Alegre er et distrikt i provinsen Arequipa i regionen Arequipa i Peru. Distriktets nasjonale statistikkode er 040102 og hovedstaden er Selva Alegre.

Distriktet ble opprettet den 16. november 1992.

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Alto Selva Alegre

Distrikter i Arequipa-regionen
Distrikter etablert i 1992
1992 i Peru
Knut Olav Bjørlykke

Artikkelen er om geologen Knut Olav Bjørlykke (født 1938). Se annet sted for hans farfar, geologen Knut Olai Bjørlykke (1860–1946)
 
Knut Olav Bjørlykke (født 7. juni 1938 i Trondheim) er en norsk geologiprofessor, kjent for sine studier av sedimentologi og oljereservoarer på havets bunn.

Sitt examen artium mottok han fra Ski videregående skole.  I 1964 oppnådde han en cand.real. fra Universitetet i Oslo på avhandlingen Sedimentologi og tektonikk i sparagmittbergartene i Renaområdet og var også tilsatt der fra 1964.  Sin dr.philos tok han samme sted i 1974 for avhandlingen A sedimentological and geochemical study of Lower Palaeozoic sediments in the Oslo region and parts of the Caledonian geosyncline.  I 1976 meldte han overgang til  Universitetet i Bergen, der han ble professor i petroleumsgeologi. Han gikk tilbake i  1984 da han ble professor i geologi ved Universitetet i Oslo. Samme året ble han  innvalgt i Det Norske Videnskaps-Akademi, der han var styremedlem 2001–05. Ellers har han hatt forskningsopphold ved  University of Reading i 1966, var universitetslektor ved det afrikanske Makerere University, Kampala i 1969-71, University of California, Santa Barbara og Colorado School of Mines 1981–82. Hans nære samarbeid med oljeselskaper ga ham i 1991 Statoils forskningspris på kroner 150 000.  Atten år senere mottok han æresprisen fra Norges Tekniske Vitenskapsakademi.  Han er i 2012 professor emeritus ved Institutt for geofag. Bjørlykke er også æresmedlem i Geological Society of London.

Han er sønn av geologen Harald Bjørlykke (1901–68) og sønnesønn av geologen Knut Olai Bjørlykke (1860–1946). Også den yngre broren Arne Bjørlykke er geolog.

Utgivelser 

Bjørlykke, Knut (ed.) (2015). Petroleum Geoscience. From sedimentary environments to rock physics - second edition. Encyclopedia of Global Archaeology/Springer Verlag. ISBN 978-3-642-34131-1.  662 s. Denne læreboken er også oversatt til kinesisk (2017).

Referanser 

Norske geologer
Norske geologiprofessorer
Professorer ved Universitetet i Bergen
Professorer ved Universitetet i Oslo
Mottakere av Brøggerprisen
Medlemmer av Det Norske Videnskaps-Akademi
Personer fra Trondheim kommune
Gudbrandsdalen prosti

Gudbrandsdalen prosti (Gu(l)dbrandsdalen Provsti) er et tidligere prosti i Hamar bispedømme. Prostiet ble i 1872 delt i Søndre Gudbrandsdal og Nordre Gudbrandsdal prostier, som i dag begge er aktive prostier underlagt Hamar bispedømme.

Historikk

Det historiske Gudbrandsdalen prosti, Guðbrandsdalir prófastdœmi, antas å gå tilbake til den katolske kirke  i middelalderen og ha omfattet de samme kirkesognene som Gudbrandsdalen prosti.

Prestegjeld 

 Lesja
 Dovre, utskilt fra Lesja 01.01.1861.
 Øvre Folldal, overført til Lille-Elvedalen i Østerdalen prosti 01.01.1863.
 Skjåk, utskilt fra Lom 13.12.1863
 Lom
 Vaagaa
 Fron, delt fra 10.08.1850 i:
 Nordre Fron
 Søndre Fron
 Ringebu
 Sollia, utskilt fra Ringebu 01.03.1862, overført til Østerdalen prosti 01.01.1868.
 Øyer
 Gausdal, overført til Toten prosti i 1853, iflg. res. 30.11.1852.
 Faaberg, overført til Toten prosti 1853, iflg. res. 30.11.1852

Prostiet ble delt i Nordre og Søndre Gudbrandsdalen prostier ved kgl.res. 18.03.1871.

Referanser 

Tidligere prostier i Hamar bispedømme
Religion i Innlandet
Opphør i 1872
Gudbrandsdalen
Metardaris cosinga

Metardaris cosinga er en sommerfugl som hører til familien smygere (Hesperiidae). Den er den eneste arten i sin slekt.

Utseende 
En stor (vingespenn ca. 60 millimeter), mørkbrun smyger. Hodet og bakkroppsspissen har oransje, hårlignende skjell, langs sidene av kroppen er det lange, gule hår. Vingene er mørkbrune med store, skittenhvite til oransje felter.

Levevis 
Arten lever i overgangen mellom tåkeskog og høytliggende gressletter (puna) mellom 2500-3000 meter over havet, ofte nær bekker og små fossefall. Den har en litt tung, svirrende flukt og kan minne om en kolibri. Den besøker gjerne blomster.

Utbredelse 
Arten er utbredt i Sør-Amerika, der den er kjent fra Andesfjellene i Bolivia og Peru.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien Hesperioidea – nå regner man vanligvis bare med én familie
 Familien smygere, Hesperiidae
 Underfamilien Pyrginae Burmeister, 1878
 Gruppen Pyrrhopygini Mabille, 1877
 Slekten Metardaris Mabille, 1903 
 Metardaris cosinga (Hewitson, 1874)

Kilder 
 Brower, A.V.Z. (2007) Metardaris på Tree of life 
 Markku Savela's Lepidoptera and some other life forms: Sjekkliste over artene. Hentet 3.6. 2012.
 Butterflies of the Andes – Metardaris cosinga

Eksterne lenker 
 
 Butterflies of America – Metardaris sp. 

Smygere
Sommerfugler formelt beskrevet i 1874
Dyr formelt beskrevet av William Chapman Hewitson
Lynlåspose

Lynlåspose er en flat oppbevaringspose av plast med hurtiglås som gjør den luft- og vanntett.

Posen har et stort bruksområde, til mat, frimerker, osv. 

Innen geocaching brukes ofte lynlåsposer til å holde loggene tørre, samt å lage turbokser (palatka) hvor man teiper dem med gaffateip og legger inn magneter for festing av boksen på metall.

Beholdere
Norsk geologisk forening

Norsk geologisk forening (stiftet 18. februar 1905 i Kristiania) driver populærvitenskapelig formidling om geologi. Den er basert i Trondheim, der generalsekretæren sitter i lokalene til Norges geologiske undersøkelse.  

Forenings  pådriver var Hans Reusch, som i 1890 var direktør for Norges geologiske undersøkelser og mente man måtte etablere en geologisk forening i Kristiania.  Det ble da etablert en liten Geologisk klub i 1893. Selve foreningen og dens vedtekter  ble utformet i 1903 av Reusch i samarbeid med Waldermar Chr. Brøgger, Oskar Emil Schiøtz,  Johan Herman Lie Vogt og Jakob Pavels Friis. Dens første sekretær ved oppstarten i 1905 var Knut Olai Bjørlykke.

Fra starten av har foreningen utgitt Norsk geologisk tidsskrift, i dag kalt Norwegian Journal of Geology.  Den står også for GEO (Geonytt) og nettavisen GEO Aktuelt.

Landet blir til  

NGF er utgav i 2006 bokverket Landet blir til - Norges geologi som er et standardverk om den geologiske utviklingen i fastlands-Norge, Svalbard og kontinentalsokkelen, og er pensum ved flere geologiutdanninger. Boka var redigert av Ivar B. Ramberg, Inge Bryhni, Arvid Nøttvedt og Kristin Rangnes. Verket kom i engelsk utgave i 2008, 2. utgave i 2013 og ble lagt ut åpent på nett i 2022.

Priser
Landsmøtet og den såkalte Vinterkonferansen arrangeres annet hvert år, med utdeling av Brøggerprisen som er foreningens hederspris (etablert 2002), i tillegg til Toffenprisen for formidling (etablert 2002), Norske Shells Geopris til gode studentarbeider (etablert 2001), Store Norske-prisen (også til studenter) og Reuschmedaljen (etablert 1926).  I jubileumsåret 2005 var der 1300  medlemmer og foreningen ble feiret med tre frimerker (se liste over jubileer på norske frimerker).  I 2011 har man  lokalavdelinger i Harstad, Bergen, Oslo, Stavanger, Trondheim og Tromsø.

Reuschmedaljen til yngre (ikke over 36 år) geologer, ble først delt ut til stipendiat Broch (1929), 

Toffenprisen har vært delt ut siden 2002 for god forskningsformidling av geologi. Store Norske-prisen har gått til Torbjørn Ersfjord Bjørk (2009).

Brøggerprisen har gått til
 2003 Markvard Sellevoll 
 2005 Jan Mangerud 
 2007 Knut Heier 
 2009 Knut Olav Bjørlykke 
 2011 Tore Vorren 
 2013 Roy Helge Gabrielsen  
 2015 Fridtjof Riis
 2017 Ellen Sigmond
 2019 Eystein Jansen

Referanser

Eksterne lenker  
 geologi.no foreningens nettsted 
 Nettutgave av bokverket Landet blir til 
 
 

Geologi
Norske organisasjoner
Organisasjoner etablert i 1905
1905 i Norge
Senja prosti

Senja prosti er et prosti i Nord-Hålogaland bispedømme. Indre Troms prosti ble 1. januar 2020 innlemmet i Senja prosti, og samtidig ble kommunene på øya Senja slått sammen til Senja kommune. Dermed omfatter prostiet kommunene Balsfjord, Bardu, Dyrøy, Lavangen, Målselv, Salangen, Senja og Sørreisa.

Menigheter 
Senja prosti har følgende Sogn/menigheter:
 Balsfjord og Malangen
 Bardu
 Berg
 Dyrøy
 Lavangen
 Lenvik
 Målselv
 Salangen
 Sørreisa
 Torsken
 Tranøy
 Øverbygd

Historikk 
Senja og Tromsø prosti ble delt i to ca. 1750 (se Tromsø prosteembete). Jens Schelderup, sokneprest i Sand, som ifølge Erlandsen var prost i Senja fra 1749 til 1751, var trolig den første prosten i Senja etter delingen av det opprinnelige prostiet. Han nevnes som prost i Senja i forbindelse med et skifte i 1750. Kgl.res. 17. august 1859 bestemte at Senja prosti fra 1. januar 1860 skulle deles i to: Trondenes prosti med prestegjeldene Trondenes, Ibestad (Astafjord) og Kvæfjord. Senjens prosti med prestegjeldene Berg, Tranøy, Lenvik og Målselv. Ved kgl.res. 19. mai 1922 ble det fastsatt at skrivemåten skulle forandres fra Senjens til Senja prosti.

Referanser 

Prostier i Nord-Hålogaland bispedømme
Religion i Troms og Finnmark
Senja
Nord-Troms prosti

Nord-Troms prosti er et prosti i Nord-Hålogaland bispedømme. Prostiet har totalt 6 menigheter.

Menigheter
Nord-Troms prosti har følgende menigheter:

 Kvænangen 
 Kåfjord 
 Lyngen 
 Nordreisa 
 Skjervøy 
 Storfjord 

Prostier i Nord-Hålogaland bispedømme
Religion i Troms og Finnmark
Hammerfest prosti

Hammerfest prosti er et prosti i Nord-Hålogaland bispedømme, prostiet har totalt 6 menigheter.

Menigheter
Hammerfest prosti har følgende menigheter: 

 Gamvik 
 Hammerfest 
 Kvalsund 
 Lebesby 
 Måsøy 
 Nordkapp

Historikk 

Vest- og Øst-Finnmarken prostier ble ved kgl.res. 14. mai 1864 organisert i tre prostier: Alta, Hammerfest og Varanger prostier. Vest-Finnmarken ble delt i to, dessuten ble Lebesby overført fra Øst-Finnmark. 

Hammerfest prosti ble bestående av prestegjeldene:
 Hammerfest
 Måsø
 Kistrand
 Lebesby
De to sistnevnte ble i 1991 overført til det nyopprettede Indre Finnmark prosti.

Referanser 

Prostier i Nord-Hålogaland bispedømme
Religion i Troms og Finnmark
Varanger prosti

Varanger prosti er et prosti i Nord-Hålogaland bispedømme, prostiet har totalt 5 menigheter.

Menigheter
Varanger prosti har følgende fellesråd/menigheter:

 Berlevåg 
 Båtsfjord 
 Sør-Varanger 
 Vadsø 
 Vardø

Historikk 

Vest- og Øst-Finnmarken prostier ble ved kgl.res. 14. mai 1864 organisert i tre prostier: Alta, Hammerfest og Varanger prostier. Vest-Finnmarken ble delt i to, dessuten ble Lebesby overført fra Øst-Finnmarken prosti.

Varanger prosti ble bestående av prestegjeldene:

Sistnevnte ble i 1991 overført til det nyopprettede Indre Finnmark prosti.

Referanser 

Prostier i Nord-Hålogaland bispedømme
Religion i Troms og Finnmark
Indre Troms prosti

Indre Troms prosti var et prosti i Nord-Hålogaland bispedømme. Prostiet omfattet fem kommuner, men ble 1. januar 2020 innlemmet i Senja prosti.

Menigheter 
Indre Troms prosti hadde følgende fellesråd/menigheter: 

 Balsfjord (Balsfjord og Malangen menighet)
 Bardu
 Lavangen
 Målselv (Målselv menighet og Øverbygd menighet)
 Salangen

Referanser 

Tidligere prostier
Religion i Troms og Finnmark
Rosmersholm (1978)

Rosmersholm er en filmatisering (fjernsynsteater) av Henrik Ibsens teaterstykke Rosmersholm, laget av Fjernsynsteatret i 1978 og med Per Bronken som regissør.

I rollene var
Jan Hårstad som Johannes Rosmer
Marie Louise Tank som Rebekka West
Finn Kvalem som Rektor Kroll
Gisle Straume som Ulrik Brendel
Ragnhild Michelsen som Madam Helset
Odd Furøy som Peder Mortensgård

Referanser

Eksterne lenker 
 

Enkeltproduksjoner av Fjernsynsteatret
Filmer basert på skuespill av Henrik Ibsen
TV-produksjoner på NRK
Arbon

Arbon er en kommune i distriktet Arbon i kantonen Thurgau i Sveits. Kommunen hadde i 2009 13 430 innbyggere og et areal på 5,94 km². Kommunesenteret ligger 402 meter over havet.

Arbon ligger på sørsida av Bodensjøen. Byen er særlig kjent for promenaden ved sjøen, og for gamlebyen.

Eksterne lenker 
 

Kommuner i Sveits
Byer i Sveits
Thurgau
Ola Toivonen

Nils Ola Toivonen (født 3. juli 1986) er en svensk fotballspiller som spiller for Malmö FF. Han har tidligere spilt for de svenske klubbene Degerfors IF, Örgryte IS og Malmö FF, samt den nederlandske klubben PSV Eindhoven. Toivonen var også en del av Sveriges tropp under EM i fotball 2012.

Klubbkarriere 
Toivonen begynte sin profesjonelle fotballkarriere hos den lokale klubben Degerfors IF i 2005, som da kjempet om å unngå nedrykk fra Superettan. I forkant av 2006-sesongen ble Toivonen hentet til Örgryte IS, som da spilte i Allsvenskan under ledelse av trener Zoran Lukić. Lukić spådde ved Toivonens ankomst at han hadde kvaliteter nok til å kunne  spille på det svenske herrelandslaget innen 2008. Han etablerte seg raskt på førstelaget, og spilte totalt 25 seriekamper og scoret seks mål i sin første sesong, men klarte ikke å forhindre at klubben rykket ned. Han ble også tildelt prisen som årets beste gjennombrudd ved den svenske fotballgallaen i september 2006.

Malmö FF 
Hans prestasjoner på fotballbanen gjorde at Malmö FF la inn et bud på Toivonen, og den 29. desember 2006 ble det offentliggjort at han hadde skrevet under en fireårskontrakt med klubben. Toivonen var tiltenkt rollen som erstatter for Jari Litmanen og etablerte seg raskt på førstelaget. Totalt spilte han 51 seriekamper og scoret 17 mål på to sesonger for Malmö FF, dog uten å vinne noen titler. Han avsluttet for øvrig 2008-sesongen med 14 mål, som plasserte han som nummer fire på toppscorerlisten sammen med Henrik Larsson (Helsingborgs IF) og Charlie Davies (Hammarby IF).

PSV Eindhoven 
Den 14. januar 2009 ble Toivonen solgt fra Malmö FF til den nederlandske klubben PSV Eindhoven. I hans første sesong for klubben scoret han seks mål på 14 kamper, og i hans påfølgende første komplette sesong scoret han 13 mål på 22 seriekamper for PSV. Hans første tittel for klubben kom da PSV vant finalen i KNVB-cupen mot Heracles Almelo den 8. april 2012, hvor Toivonen scoret kampens første mål i 3–0-seieren.

Landslagskarriere 
Toivonen fikk sin landslagsdebut for  i vennskapskampen borte mot  den 14. januar 2007 (0–2). Hans første landslagsmål kom i vennskapskampen hjemme mot  den 29. mai 2010. Han ble deretter tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.

Han ble tatt ut i s tropp til VM i fotball 2018 i Russland.

Landslagsmål for Sverige

Referanser

Eksterne lenker 
 

Svenske fotballspillere
Svenske landslagsspillere i fotball
Spillere i Fotball-EM 2012
Spillere i Fotball-VM 2018
Fotballspillere for Degerfors IF
Fotballspillere for Örgryte IS
Fotballspillere for Malmö FF
Fotballspillere for PSV Eindhoven
Fotballspillere for Stade Rennais FC
Fotballspillere for Sunderland AFC
Fotballspillere for Toulouse FC
Fotballspillere for Melbourne Victory
Personer fra Degerfors
Fødsler i 1986
Federico Balzaretti

Federico Balzaretti (født 6. desember 1981 i Torino) er en italiensk tidligere fotballspiller som sist spilte venstreback for den italienske klubben AS Roma. Han har tidligere spilt for Torino FC, AS Varese 1910, AC Siena, Juventus, US Città di Palermo og ACF Fiorentina. Balzaretti var også en del av Italias tropp under EM i fotball 2012.

Klubbkarriere

Torino 
Balzaretti begynte sin fotballkarriere i ungdomsakademiet til Torino FC, hvor han fikk sin førstelagsdebut i 2002/2003-sesongen. Etter et par sesonger på utlån hos AS Varese 1910 og AC Siena ble han hentet tilbake til Torino, hvor han i 2004/2005-sesongen var med på å spille laget opp fra Serie B og mot opprykk til Serie A. På grunn av finansielle problemer ble både Torino og FC Messina Peloro utestengt av det italienske fotballforbundet Federazione Italiana Giuoco Calcio (FIGC), noe som gjorde at både Balzaretti og flere andre spillere fikk kontraktene sine sagt opp.

Juventus 
I 2005 skrev en kontraktsløs Balzaretti under på en kontrakt med Torinos naborival Juventus, som da var under ledelse av Fabio Capello. Han fikk tillit av Capello og spilte seg til fast plass på førstelaget, noe som resulterte i at Juventus vant Serie A 2005–2006. Dette seriemesterskapet ble siden trukket tilbake av FIGC som følge av opprullingen av dommerskandalen i Italia i 2006. Hans første seriemål på seniornivå kom i Serie B-kampen mot FC Crotone den 17. februar 2007 (5–0).

Fiorentina 
I juli 2007 ble Balzaretti solgt til ACF Fiorentina, men klarte ikke å spille seg til fast plass på førstelaget og fikk kun seks seriekamper for klubben i første halvdel av 2007/2008-sesongen før han deretter ble satt på overgangslisten.

Palermo 
Ved overgangsvinduet i januar 2008 ble Balzaretti solgt videre fra Fiorentina til US Città di Palermo, hvor han etablerte seg på førstelaget umiddelbart etter ankomsten. Han scoret sitt første seriemål for klubben da han satte vinnermålet i 2–1-seieren mot Livorno Calcio den 19. oktober 2009.

AS Roma 
1. august 2012 signerte Balzaretti en treårs kontrakt med AS Roma, til en verdi av 4,5 millioner euro. Han gjorde sin deby hjemme mot Catania, som endte 2-2. Han scoret sitt første mål for AS Roma på Derby Della Capitale mot erkerivalen SS Lazio, 22. september 2013. Roma vant 2-0.

Landslagskarriere 
Balzaretti fikk sin landslagsdebut for  i vennskapskampen mot  den 17. november 2010 (1–3). Han ble deretter tatt ut i den italienske troppen til EM i fotball 2012 i Polen og Ukraina av landslagstrener Cesare Prandelli.

Referanser

Eksterne lenker 
 
  Footballdatabase.eu – Federico Balzaretti – Spillerprofil
  National-football-teams.com – Federico Balzaretti – Spillerprofil

Italienske fotballspillere
Spillere i Fotball-EM 2012
Fotballspillere for Torino FC
Fotballspillere for AS Varese 1910
Fotballspillere for AC Siena
Fotballspillere for Juventus FC
Fotballspillere for ACF Fiorentina
Fotballspillere for US Palermo
Personer fra Torino
Anders Lundin

Anders Erik Lundin (født 8. september 1958 i Farsta, Stockholm) er en svensk programleder og komiker. Han er gift med Kerstin Lundin-Ryhed og de har 2 barn.

Lundin studerte ved Dramatiska institutet. Han ledet Melodifestivalen 1999 med Vendela Kirsebom og Eurovision Song Contest 2000 med Kattis Ahlström. Han arbeidet som leder for det populære TV-programmet Allsång på Skansen 2004–2010 (arbeidet også i sluttet av sesongen 2003 som "praktikant" til sin forgjenger Lasse Berghagen). Han har også medvirket i blant annet Björnes magasin og Bullen.

Lundin har også produsert sanger, som Sveriges Television bruket i musikkvideoer, med Lars In de Betou.

Referanser

Eksterne lenker 
 
 
  sydsvenskan.se 

 
 

Svenske komikere
Svenske programledere
Programledere for Eurovision Song Contest
Personer fra Stockholm
Malerødtunnelen

Malerødtunnelen er en veitunnel på Europavei 18 i Larvik kommune i Vestfold. Tunnelen er 230 meter lang og har to løp med til sammen fire kjørefelt.

Se også 
 Veitunneler i Norge
 Solumtunnelen
 Hobekksetertunnelen
 Sandbekkåstunnelen
 Paulertunnelen

Referanser 

Tunneler på E18 (Norge)
Veitunneler i Vestfold og Telemark
Veier i Larvik
2012 i Norge
Tunneler åpnet i 2012
Sandbekkåstunnelen

Sandbekkåstunnelen er en veitunnel på Europavei 18 i Larvik kommune i Vestfold. Tunnelen er 160 meter lang og har to løp med til sammen fire kjørefelt.

Se også
Veitunneler i Norge
Solumtunnelen
Hobekksetertunnelen
Malerødtunnelen
Paulertunnelen

Tunneler på E18 (Norge)
Veitunneler i Vestfold og Telemark
Veier i Larvik
2012 i Norge
Tunneler åpnet i 2012
Hobekksetertunnelen

Hobekksetertunnelen er en veitunnel på Europavei 18 i Larvik kommune i Vestfold. Tunnelen er 370 meter lang og har to løp med til sammen fire kjørefelt.

Se også
Veitunneler i Norge
Solumtunnelen
Sandbekkåstunnelen
Malerødtunnelen
Paulertunnelen

Tunneler på E18 (Norge)
Veitunneler i Vestfold og Telemark
Veier i Larvik
2012 i Norge
Tunneler åpnet i 2012
Solum miljøtunnel

Solum miljøtunnel er en veitunnel på europavei 18 i Larvik kommune i Vestfold. Tunnelen har to løp med til sammen fire kjørefelt, begge 51 m.

Se også
Veitunneler i Norge
Hobekksetertunnelen
Sandbekkåstunnelen
Malerødtunnelen
Paulertunnelen

Referanser 

Tunneler på E18 (Norge)
Veitunneler i Vestfold og Telemark
Veier i Larvik
2012 i Norge
Tunneler åpnet i 2012
William Rainey Harper

William Rainey Harper (født 26. juli 1856, død 10. januar 1906) var en av de fremste amerikanske akademiske lederne på slutten av 1800 og begynnelsen av 1900-tallet. Harper har bidratt til å etablere både University of Chicago og Bradley University, og han var den første rektoren på begge institusjonene.

Publikasjoner 
 Introductory Hebrew Method and Manual (1886)
 An Inductive Greek Method (1888)  (skrevet sammen med William E. Waters)
 Elements of Hebrew Syntax By an Inductive Method (1888)
 Eight Books Of Caesar's Gallic War (1891)
 Young Folks Library: Leaders of Men or History Told in Biography (Editor-1891)
 Xenophon's Anabasis Seven Books (1893)
 Religion and the Higher Life (1904)
 The Prophetic Element In The Old Testament: An Aid To Historical Study For Use In Advanced Bible Classes (1905)
 A Critical and Exegetical Commentary on Amos and Hosea (1905)

Referanser

Eksterne lenker 
  Biografi om William Rainey Harper på William Rainey Harper Colleges hjemmeside

Pedagoger fra USA
Personer fra Muskingum County i Ohio